# Dette skjedde i august og september

Disse månedene har vi hovedsakelig jobbet i kulissene. Det har derfor vært mindre poster med bilder av møter og lignende på våre SoMe-profiler. Men dette mindre synlige arbeidet er kanskje det viktigste vi gjør for å få til endringer. Vi har hatt tre fokusområder:

- Pasientforeninger
- Fagmiljø/forskere
- Sosiale medier

## Pasientforeninger

For å kunne legge mer press på politikerne er det viktig å være mange. Vi søker derfor støtte hos pasientforeninger. Disse månedene har vi fokusert på 10 sentrale foreninger for å avtale møter med styret og fagavdelingene. Stigma og fordommer gjør dette arbeidet utfordrende, og vi oppfordrer alle våre følgere til å hjelpe oss å åpne dører. Nye støtteerklæringer vil fortløpende bli offentliggjort på våre sosiale medier-profiler.

## Fagmiljø

For å få på plass studien - som er en forutsetning for prøveordningen - trenger vi forskere som ønsker å bidra til dette. Vi har derfor jobbet opp mot forskermiljøet for å finne aktuelle forskere. Også her slår fordommer inn, men vi har nå den glede å kunne fortelle at vi har fått ja fra to forskere ved norske universiteter, som ønsker å bidra i arbeidet. Det vil kommer mer informasjon om dette etter hvert.

## Sosiale medier

Dess flere vi er dess fortere lykkes vi. Siden mai har vi fokusert på å spre budskapet om prøveordningen og medisinsk cannabis på våre SoMe-plattformer. I perioden har vi vokst fra 1.700 til 2.400 følgere. Også her ber vi om hjelp til å dele poster og invitere venner og kjente til å følge sidene våre. Vi jobber også med å ferdigstille hjemmsiden og har utarbeidet en stor mengde tekst og informasjon som vil bli tilgjengelig der.